CELEX: 62015TA0434
Language: sk
Date: 2019-05-08 00:00:00
Title: Vec T-434/15: Rozsudok Všeobecného súdu z 8. mája 2019 — Islamic Republic of Iran Shipping Lines a i./Rada („Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Mimozmluvná zodpovednosť — Dostatočne závažné porušenie právnej normy, ktorá priznáva práva jednotlivcom“)

1.7.2019   
            
            
               SK
            
            
               Úradný vestník Európskej únie
            
            
               C 220/30
            
         
      Rozsudok Všeobecného súdu z 8. mája 2019 — Islamic Republic of Iran Shipping Lines a i./Rada
      (Vec T-434/15) (1)
      
      („Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Mimozmluvná zodpovednosť - Dostatočne závažné porušenie právnej normy, ktorá priznáva práva jednotlivcom“)
      (2019/C 220/38)
      Jazyk konania: angličtina
      
         Účastníci konania
      
      
         Žalobkyne: Islamic Republic of Iran Shipping Lines (Teherán, Irán) a ďalších 6 žalobcov, ktorých mená sú uvedené v prílohe (v zastúpení: M. Taher, solicitor, M. Malek, QC, a R. Blakeley, barrister)
      
         Žalovaná: Rada Európskej únie (v zastúpení: M. Bishop a H. Marcos Fraile, splnomocnení zástupcovia)
      
         Predmet veci
      
      Návrh založený na článkoch 268 a 340 ZFEÚ o náhradu škody, ktorú žalobcovia údajne utrpeli z dôvodu zápisu ich mien do zoznamu v prílohe II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 2010, s. 39), v prílohe vykonávacieho nariadenia Rady (EÚ) č. 668/2010 z 26. júla 2010, ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu (Ú. v. EÚ, L 195, 2010,s. 25), v prílohe rozhodnutia Rady 2010/644/SZBP z 25. októbra 2010, ktorým sa mení rozhodnutie 2010/413 (Ú. v. EÚ L 281, 2010, s. 81), v prílohe VIII nariadenia Rady (EÚ) č. 961/2010 z 25. októbra 2010, o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, 2010, s. 1) a v prílohe IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, 2012, s. 1)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Islamic Republic of Iran Shipping Lines a ďalší žalobcovia, ktorých mená sú uvedené v prílohe, znášajú vlastné trovy konania a sú povinní nahradiť trovy konania Rady Európskej Únie.
               
            
         (1)  Ú. v. EÚ C 328, 5.10.2015.